Publication: Magyar Közlöny
Issue: MK-2000-120 (Year: 2000, Number: 120)
Era: 1990-2004
Section: 63/1997. (XII. 21.) NM rendelet (a továbbiakban: R.)
Paragraph Index: 240

(1) Az R. 5. §-ának (2) bekezdése helyébe a következő rendelkezés lép: „(2) A városi intézet a be- és kijelentőlap (a továbbiakban: jelentő lap) kézhezvételét követő munkanap végéig annak adatait rögzíti a számítógépes fertőző beteg regisztrációs rendszerben; az azonos napon rögzített, ellenőrzött adatokat 24 órán belül elektronikus úton továbbítja a megbetegedés helye szerint területileg illetékes megyei intézetnek. A megyei intézet a városi intézetektől származó adatokat — személyazonosító adatok nélkül — naponta elektronikus úton továbbítja a „Johan Béla” Országos Epidemiológiai Központnak (a továbbiakban: OEK).”

Source: https://magyarkozlony.hu/hivatalos-lapok/8e41ec5a7bb11dada3e56822afc2e316657de16f/dokumentumok/4b1efe2c43681df7cd257138c83ffbc0c1ffedb6/letoltes